**Tomi Haustola** (s. 18. huhtikuuta 1982 Suolahti) on suomalainen stand up -koomikko ja käsikirjoittaja.

Stand up
--------

Haustola on tullut tunnetuksi Nelosen Stand up!, Noin Viikon Studio sekä YLEn Naurun Tasapaino ohjelmista. Hän oli myös mukana yli 11000 lippua myyneellä Naurun Tasapaino On The Road  sekä loppuunmyydyllä Noin Viikon Stand up -kiertueilla. Haustola teki historiaa olemalla ensimmäinen suomalainen stand up -koomikko, jonka livealbumi on julkaistu Spotifyssä. 

Haustola keikkailee aktiivisesti ympäri Suomea tehden julkisia ja yksityisiä esiintymisiä. Hän on tullut tunnetuksi esittävästä tyylistään, jossa hän yhdistelee ennalta kirjoitettua materiaalia ja spontaania yleisöimprovisaatiota keskenään. Hänen huumorinsa kohdistuu usein häneen itseensä, parisuhteeseen sekä arkisiin huomioihin. 

Vuonna 2022 Haustola palkittiin muiden koomikoiden äänestämänä "Vuoden koomikko"-tittelillä jonka jakaa vuosittain Kallion Komediabolaget.

Käsikirjoittaminen ja TV-työt
-----------------------------

Stand up -esiintymisten lisäksi Haustola on ollut käsikirjoittamassa lukuisia tv-ohjelmia kuten Suurmestari, Stadi vs. Lande, Noin viikon studio sekä palkittua Noin viikon uutisia. Haustola oli ehdolla Vuoden käsikirjoittajaksi Venla-gaalassa 2023 ohjelmasta Suurmestari. Tämän lisäksi hän toimi 4. kauden Love Island Suomi ohjelman kertojaäänenä. 

Hän on myös ollut yleisölämmittelijänä mm. MTV3:n Tähdet Tähdet (2014, 2015) Nelosen Hyvät ja Huonot uutiset (2014) ja Dancing on Ice (2013) ohjelmissa.

Akateeminen ura
---------------

Haustola on koulutukseltaan tietotekniikan diplomi-insinööri. Hän valmistui Tampereen teknillisestä yliopistosta 2010, jossa hän jatkoi tutkijana vuosina 2010-2012. Haustola on julkaissut tieteellisiä julkaisuja liittyen mm. mobiilin 3D-sisällön laatuun ja sen kokemukseen.  .

Yksityiselämä
-------------

Haustola on tunnustanut olevansa suuri amerikkalaisen showpainin ja stand upin fani, käyttäen vapaa-aikansa omin sanoin: "hyvin pitkälti jomman kumman katsomiseen". Hän asuu tällä hetkellä Helsingissä.

Julkaisut, TV-esiintymiset ja yleisölämmittelyt
-----------------------------------------------

* Love Island Suomi, 4. kausi
* Noin Viikon Studio 2018, 2019, 2020
* Nelosen Stand up! 2016, 2017, 2018, 2019
* Noin Viikon Uutiset, 2017
* Stand up -show: Maisemareittiä - 2015
* YLE Naurun Tasapaino Syksy 2014
* DVD Total Comedy 3 -Tomi Haustola 2012
* YLE Suorana: Kortesmäki 29.10.2013
* Yleisölämmittelijä, Yle TV1, Marja Hintikka Live, 2016
* Yleisölämmittelijä YLE, Anna Perhon Kyselytunti, 2015
* Yleisölämmittelijä MTV3, Tähdet, Tähdet, 2015 2014
* Yleisölämmittelijä NELONEN, Hyvät ja huonot uutiset, 2014
* Yleisölämmittelijä YLE, Noin viikon uutiset, 2014
* Yleisölämmittelijä YLE, Kerran viikossa 2013
* Yleisölämmittelijä NELONEN, Dancing On Ice 2013

Lähteet
-------

1. ↑  Kukkola, Liisa: Vauvan kanssa ei voi kilpailla *Etelä-Saimaa*.  12.4.2015. Etelä-Saimaa.  Arkistoitu 10.7.2015. Viitattu 29.5.2015.
2. ↑  Stand up -koomikko teki historiaa: Valloitti Spotifyn Aamulehti. Viitattu 14.9.2015. [vanhentunut linkki]
3. ↑  Subjective evaluation of mobile 3D video content: depth range versus compression artifacts *SPIE 7881, Multimedia on Mobile Devices 2011*.  10.2.2011. SPIE. Viitattu 29.5.2015.
4. ↑  Juxtaposition between compression and depth for stereoscopic image quality on portable auto-stereoscopic display *3DTV Conference: The True Vision - Capture, Transmission and Display of 3D Video (3DTV-CON), 2011*.  18.5.2011. IEEE. Viitattu 29.5.2015.
5. ↑  Exploring Non-verbal Communication of Presence between Young Children and Their Parents through the Embodied Teddy Bear *International Joint Conference on Ambient Intelligence 2012 (AMI), November 13-15, Pisa, Italy, Lecture Notes in Computer Science, vol. 7683, 81-96.*.  13.11.2015. International Joint Conference on Ambient Intelligence 2012. Viitattu 29.5.2015.

Aiheesta muualla
----------------

* Tomi Haustolan verkkosivut

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |